《春日中丞刘带川过榕城新筑》
明代·黄廷用

劳君一上仲宣楼，举目风尘动客愁。插竹未曾开蒋径，诛茅岂客爱荆州。

汉官剪綵呈春燕，周代尚青迓土牛。聊摘黄楫传腊酒，人传小队浣花头。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。